சிப்டா

சிப்டா (Siptah or Merenptah Siptah) புது எகிப்து இராச்சியத்தை ஆண்ட 19-ஆம் வம்சத்தின் இறுதிப் பார்வோன் ஆவார். இவர் பண்டைய எகிப்தை  கிமு 1197 முதல் கிமு  1191 முடிய 6 ஆண்டுகள் ஆண்டார். இவரின் தந்தை இரண்டாம் சேத்தி அல்லது  அமென்மெஸ்சியாக இருக்கலாம் எனத்தொல்லியல் வரலாற்று அறிஞர்கள் கருதுகிறார்கள்.  இவர் இரண்டாம் சேத்தியின் மறைவிற்குப் பின் இளம் வயதில் அரியனை ஏறினார்.Jürgen von Beckerath, Chronologie des Pharaonischen Ägypten, MAS:Philipp von Zabern, (1997), p.201

இளம் வயதில் ஆறு ஆண்டுகள் மட்டுமே ஆட்சி செய்த சிப்டா, தனது 16வது வயதில் இறந்தார். இவர் போலியோ நோயால் இறந்தார் என இவரது மம்மியை மருத்துவ ஆய்வு செய்த போது அறியப்பட்டது. மேலும் இவரது இடது கால் போலியோ நோயால் பாதிக்கப்பட்டது அறிய முடிந்தது.Callendar, p.52G.E. Smith, The Royal Mummies (Cairo 1912), pp.70-73


இளம் வயதில் மறைந்த பார்வோன் சிப்டாவிற்குப் பின் அவரது மனைவியும் அரசியுமான {அரசி தௌசரத்து|தௌசரத்]] எகிப்தை ஆண்டார். மன்னர்களின் சமவெளியில் கல்லறை எண் 47-இல் மம்மியாக அடக்கம் செய்யப்பட்டார். 1898இல் அவரது மம்மியை, பிற 18 மம்மிகளுடன், பார்வோன் இரண்டாம் அமென்கோதேப்பின் கல்லறை எண் 35-இல் கண்டுபிடிக்கப்பட்டது.

ஏப்ரல், 2021-இல் எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு ஊர்வலமாக எடுத்துச் செல்லும் போது சிப்டாவின் மம்மியும் எடுத்துச் செல்லப்பட்டது.
பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் சிப்டா மம்மியும் எடுத்துச் செல்லப்பட்டது.

இதனையும் காண்க

பாரோக்களின் பட்டியல்

மேற்கோள்கள்

பகுப்பு:எகிப்திய மன்னர்கள்
பகுப்பு:எகிப்தின் பத்தொன்பதாம் வம்சம்
பகுப்பு:பண்டைய எகிப்து